<https://www.fjellforum.no/topic/36029-reklamasjon-glidel%C3%A5s/#comment-328595>
<http://schema.org/text>
"Du må ikke blande garanti og reklamasjonsrett. \n  \n\"Reklamasjonsretten som følger av forbrukerkjøpsloven gir deg rett til å klage på mangler ved en vare innen en bestemt tidsfrist. I utgangspunktet har du to års reklamasjonsrett, men dersom produktet er ment å vare vesentlig lenger enn to år, kan du klage i inntil fem år. Dette vil gjelde for eksempel tv, pc og mobiltelefon. \nEn garanti er noe produsenten eller selgeren kan velge å gi deg. Garantien skal gi deg noe mer enn det du allerede har krav på etter loven – enten i tid eller omfang. For eksempel kan en selger velge å gi deg rett til å klage på varen, selv om det er du selv som har forårsaket feilen.\" (forbrukerrådet). \nHvis du betalte jakken med kort, kan du prøve å finne kjøpet på en bankutskrift. Det pleier i de fleste tilfeller å holde som kvittering. I utgangspunktet er det butikken du reklamerte hos som skal informere om kostnader og prosedyre ved slike saker. Du har en kjøpsavtale med butikken, og ikke leverandøren, selv om mange butikker prøver å skyve dette videre på leverandøren for å slippe å være ansvarlig mellomledd. \n"
<https://www.fjellforum.no/topic/36029-reklamasjon-glidel%C3%A5s/>